"Ҳазҭалаз амчыбжь азы амш ҭышәынтәалаӡам, аха амчыбжь актәи азбжазы амш бзиахоит. Зны-зынла аԥҭақәа хылалоит, иналыршә-аалыршәныгьы ақәа леилоит адыдмацәыс ацны. Амчыбжь аҩбатәи азбжа инаркны амш аҽеиҭанакуеит, ақәа, ақәаршҩы адыдмацәыс ацны илеиуеит. Ҭыԥқәак рҿы аԥшасра секундк ала 10-15 метра аӷәӷәахар алшоит, 5-7 рҟынӡа аҳауаԥхарра еиҵахоит", - ҳәа азгәеиҭеит Цәышба.
Аԥсны Аҳәынҭқарра аекологиеи аԥсабарахьчареи рзы аҳәынҭқарратә еилакы аҳауеи аӡқәеи ргәаҭара аҟәша аиҳабы иажәақәа рыла иаарласны анхацәа рымхқәа ацәаӷәаразы аҭагылазаашьа роуеит.
"Ҳазҭагыло аамҭазы адгьылқәа ҩҩаны иҟоуп, ишабаны, ақәа рмоуижьҭеи акрааҵуеит, анхацәа рымхқәа рзыцәаӷәаӡом, ақәа инеиԥынкыланы ианлеиуа ҳәа иазыԥшуп. Абыржәы иаҳзааиуа амшқәа рзы иахәҭоу ақәа леиуеит ҳәа сгәы иаанагоит, ашьҭахь амш еилгоит ауаа рымхқәа рцәаӷәаратәы иҟалоит", – ҳәа иҳәеит Цәышба.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.